En zonas centro-orientals como Soria, Guadalachara, Cuenca, Albacet que mugaban con a Corona d'Aragón y que tenioron comarcas repobladas en parte con navarros y aragoneses tamién son freqüents os aragonesismos. En bella comarca pueden estar substrato pero en a més gran parte d'as comarcas son un adstrato. As coincidencias con l'aragonés que se troban en Alava u Burgos, especialment en a Bureba u a zona de Miranda d'Ebro, a vegadas pueden estar aragonesismos plegaus dende A Riocha u a traviés d'o Camín de San Chaime u a vegadas producto d'estar en a mesma isoglosa, car ye la parte alta de la val d'Ebro a on que o latín evolucionó t'o navarro-aragonés.